Ukradnuté dievčatko z Auparku
Markíza včera s pokusom serióznosti informovala o ukradnutom dievčatku z Auparku. Jasne, šíri sa to e-mailom a ktorá precitlivelá duša so slzou v oku by nevarovala okamžite – vypnem premýšľaciu bunku a frčíme, frčíme. Ľahká reportáž pre Markízu s veľa zabudnutými detailami. Síce v rámci normálnosti dali vyjadriť Auparku.
Auparkáci zabudli spomenúť – ide o variant známej fámy a jej autor iba využil miestne nacionálie – iba pohrozili trestným oznámením – načo toto? Veď tak pekne ulahodili autorovi. A ľudia keď počuli ako tvrdia "o ničom nevieme" si povedali: aha, to ale neznamená, že sa to nestalo. A doriti!
Policajná hovorkyňa sa takisto (pred časom nie) vyhla označeniam typu podvod, fáma a len všeobecne tvrdila "o žiadnom prípade nevieme".
Takže evidentný podvod – variant známej fámy o krádežiach detí – sa pre istú časť obyvateľstva stal – vďaka Markíze – faktom.
Pritom stačilo, a túto dobrú radu nemá dávať Spravodaj ale odborné médiá – p. Drobný (momentálne pravidelný účastník "ankety" médií s vyjadreniami k IT), takisto polícia (priam sa musí zaoberať fámami pretože vždy ide o podvod). A tou radou je: ukázať, že ide o rovnakú schému: vyvolať popud k šíreniu akýmkoľvek spôsobom.
Výhovorka, že by tomu "IT" ľudia pred telkou nerozumeli je hovadina. Slovám podvod a fáma rozumie každý. Mám to praxou overené, že ak na informáciu, že takéto emaily sú podvod niekto nereaguje väčšou obozretnosťou, tak ide v drvivej väčšine o ľudí bez osobnosti. (no dobre: tupé hoviadka).
HOAX.CZ (milí Markizáci, Jojkáči, toto je pre Vás zdroj): Únos dětí v obchodním domě
SME: Na internete koluje šokujúci mail o zmiznutom dieťati a urobili chybu, že správu SITA nedokomentovali!
Téme sa budem dnes ešte venovať v pripravenom článku.